CELEX: C2004/262/27
Language: lv
Date: 2004-10-23 00:00:00
Title: Lieta C-328/04: Lūgums sniegt prejudiciālu nolēmumu – izteikts ar Fővárosi Bíróság (Ungārija) 2004. gada 24. jūnija lēmumu krimināllietā pret Attila Vajnai

23.10.2004   
            
            
               LV
            
            
               Eiropas Savienības Oficiālais Vēstnesis
            
            
               C 262/15
            
         Lūgums sniegt prejudiciālu nolēmumu – izteikts ar Fővárosi Bíróság (Ungārija) 2004. gada 24. jūnija lēmumu krimināllietā pret Attila Vajnai
   (Lieta C-328/04)
   (2004/C 262/27)
   Eiropas Kopienu Tiesā izskatīšanai ir iesniegts lūgums sniegt prejudiciālu nolēmumu, kas izteikts ar Fővárosi Bíróság 2004. gada 24. jūnija lēmumu krimināllietā pret Attila Vajnai, un ko Tiesas kanceleja saņēmusi 2004. gada 30. jūlijā.
   Fővárosi Bíróság lūdz Tiesu lemt par šādu jautājumu:
   Vai Büntető Törvénykönyv (Ungārijas Kriminālkodekss; BTk) 269/B panta 1. daļa, saskaņā ar kuru persona, kas, sabiedrībā izmantojot vai nēsājot no piecstaru sarkanās zvaigznes sastāvošo simbolu, nepastāvot smagāka noziedzīga nodarījuma pazīmēm, izdara kriminālpārkāpumu, ir savienojama ar Kopienas nediskriminācijas pamatprincipu? Vai līguma par Eiropas Savienību 6. pants, saskaņā ar kuru Savienība ir dibināta uz brīvības, demokrātijas, cilvēktiesību un pamatbrīvību respektēšanas principiem, un Padomes Direktīva 2000/43/EK (1), kas arī norāda uz pamatbrīvībām, saistībā ar Eiropas Savienības Pamattiesību hartas 10., 11. un 12. pantu atļauj personai, kas vēlas izteikt savu politisko pārliecību ar to pārstāvošiem simboliem, darīt to dalībvalstī?
   
      (1)  OV L 180, 22. lpp.